ત્યારપછી ખરીદનારે મુદ્દત પહેલા બાકીની રકમ ચૂકવી આપવાની તૈયારી દર્શાવતા ગુલમામદ સમાએ તે જમીન વેંચવી નથી તેઓ જવાબ આપ્યો હતો. આથી ખરીદનાર કાંતિલાલે જામનગરની દીવાની અદાલતમાં કરારના વિશિષ્ટ પાલનનો અને કાયમી મનાઈહુકમ મેળવવા ગીરધરભાઈ, પરસોત્તમભાઈ અને ગુલમામદ સામે દાવો કર્યો હતો. તેની સામે સમન્સ મળતા હાજર થયેલા ગીરધરભાઈ અને પરસોત્તમભાઈએ તે જમીન અંગે કુલમુખત્યારે અગાઉ હબીબ રાયમલ સમાને વેંચાણ કરાર કરી આપ્યો હોવાની અને હબીબભાઈ જોગનો કરાર અસ્તિત્વમાં હોવા છતાં હાલનો આ કરાર ખોટો ઉભો કરવામાં આવ્યો છે તેવી તેમજ કોઈ અવેજ કાંતિલાલે ચૂકવ્યો નથી તેવી દલીલ કરતા અદાલતે કાંતિલાલનો કરારના વિશિષ્ટ પાલનનો અને કાયમી મનાઈ હુકમ માંગતો દાવો ખર્ચ સાથે રદ્દ કરવાનો અને જમીન માલિકોને બચાવમાં થયેલા ખર્ચની રકમ ચૂકવી આપવાનો કાંતિલાલને હુકમ કર્યો છે. જમીન માલિકો તરફથી વકીલ નાથાલાલ ઘાડીયા, હિતેન અજુડીયા, પરેશ સભાયા, રાકેશ સભાયા, અર્પિત રૃપાપરા, હિરેન સોનગરા, વિપુલ જાની, હસમુખ મોલીયા, રવિન્દ્ર દવે રોકાયા હતાં.